b'\n_START_ARTICLE_\nAgoge\n_START_PARAGRAPH_\nAgoge var en streng utdannelse og treningsregime som alle spartanske borgere m\xc3\xa5tte gjennomg\xc3\xa5, med unntak av fremtidige konger. Den involverte separering fra familien, kultivering av lojalitet til sin gruppe, kj\xc3\xa6rlig veiledning, milit\xc3\xa6r trening, jakt, dans og sosial forberedelse._NEWLINE_Begrepet agoge (\xe1\xbc\x80\xce\xb3\xcf\x89\xce\xb3\xce\xae) betyr bokstavelig talt \xc2\xaboppfostring\xc2\xbb. Den skal ha blitt introdusert av den halvmytiske spartanske lovgiveren Lykurg, men det er antatt at den hadde sin begynnelse mellom det 7. og 8. \xc3\xa5rhundre f.Kr. Den trente gutter fra de var syv til de var atten \xc3\xa5r gamle._NEWLINE_M\xc3\xa5let for dette systemet var \xc3\xa5 produsere fysisk og moralsk st\xc3\xa5lsatte menn som skulle tjene i den spartanske h\xc3\xa6r, menn som skulle v\xc3\xa6re \xc2\xabSpartas murer\xc2\xbb, den eneste byen uten defensive murer. Byens murer ble tatt ned p\xc3\xa5 ordre fra Lykurg. Disiplinen var streng og guttene ble oppmuntret til \xc3\xa5 kjempe seg i mellom for \xc3\xa5 bestemme hvem som var sterkest i gruppen.\n_START_SECTION_\nJenters utdannelse\n_START_PARAGRAPH_\nJenter hadde ogs\xc3\xa5 en form for statsutdannelse som involverte dans, gymnastikk og annen idrett sammen med andre emner. M\xc3\xa5let her lignet de som var for agogen i at den hadde som m\xc3\xa5l \xc3\xa5 gj\xc3\xb8re spartanske kvinner de mest fysisk attraktive i hele Hellas og \xc3\xa5 gj\xc3\xb8re dem i stand til \xc3\xa5 b\xc3\xa6re sunne og energiske barn. Feminine trekk som ynde og kultur ble sett ned p\xc3\xa5 til fordel for fysisk og moralsk styrke. Akkurat som guttene inkluderte jentenes utdannelse en kj\xc3\xa6rlig veiledning med eldre kvinner._NEWLINE_Spartanske kvinner bar gammeldagse peplos (\xcf\x80\xce\xad\xcf\x80\xce\xbb\xce\xbf\xcf\x82) som var \xc3\xa5pne p\xc3\xa5 siden, noe som f\xc3\xb8rte til sm\xc3\xa5erting fra andre grekere som kalte dem fainomerides, \xc2\xabl\xc3\xa5rvisere\xc2\xbb. Ved religi\xc3\xb8se seremonier, p\xc3\xa5 festdager og under fysisk trening var jentene og kvinnen nakne, selv sammen med gutter og menn.\n_START_SECTION_\nModerne innflytelse\n_START_PARAGRAPH_\nAgogen var inspirasjonen bak den nazistiske Hitlerjugends helotbevegelse som var sv\xc3\xa6rt popul\xc3\xa6r i 1930-\xc3\xa5renes Tyskland og l\xc3\xa6rte lignenede verdier av \xc3\xa6re, styrke p\xc3\xa5 slagmarken og plikt ovenfor staten og ikke individet, samt hjemnasjonens overlegenhet p\xc3\xa5 samme m\xc3\xa5te som agogen.'